Volvo C303

Volvo C303/C304/C306 (Tgb 11,13 og 20) er serie en terrenggående biler fra Volvo, bygd mellom 1974 og 1984.
C300-serien har bladfjærer og portalaksler, høy- og lavserie, sekssylindret Volvo B30 bensinmotor og fire- eller femtrinns girkasse. Alle akslene har vakuumstyrte differensialsperrer.
C300-serien ble utviklet for det svenske forsvaret, basert på den tidligere Volvo Laplander L-3314. C303 har også vært i bruk i andre land. Det norske forsvaret hadde den på prøve, men selv om den var den klart beste i alle testene ble den valgt bort på grunn av den høye prisen.
De kom i to og tre akslede versjoner, det ble også laget en prototype med fire aksler. Det svenske forsvaret hadde mange bruksområder og det ble derfor levert flere forskjellige utstyrsvarianter. Bilen ble også solgt på det sivile markedet der den i motsetning til forsvaret kunne bli levert med 12V anlegg.


== Historie ==
Når en etterfølger til L-3314 skulle utvikles ble jobben gitt til Nils Magnus «Måns» Hartelius, som også hadde hatt ansvaret for forgjengeren. Arbeidet begynte i 1967, og opprinnelig ble det laget prototyper med både to, tre og fire aksler.
Den toakslede C303 var bredere enn L-3314, for å gjøre den mer sidestabil. Prototypen av denne hadde en B20-motor, mens den tre-akslede C306 hadde en B30 treliters rekkesekser. Da produksjonen kom i gang i 1974 ble C303 også utstyrt med B30.


== Paris-Dakar ==

I 1983 deltok to lag fra Volvo Trucks i ørkenrallyet Paris-Dakar. Hasse Henriksson, Sture Bernhardsson og John Granäng klarte å vinne klasse for lette lastebiler. De kom på andreplass av alle lastebilklassene og på tyvendeplass i sammendraget.De deltagende bilene var to C303 i nærmest originalutførelse. De hadde eksternt veltebur og ekstra drivstofftanker, og motoren ble bygget om for å bruke lavoktan bensin, som er vanlig i Afrika. Det var også sambandsutstyr i bilene, og klokker og triptellere for navigasjon.Den vinnende bilen er på Volvomuseet i Göteborg. I 1986 prøvde Hasse Henriksson seg igjen i en C303, denne gangen med greske Athanare Papadimitriou og svenske Börje Rosvall. De tok femteplass blant lastebilene og andreplass i klassen for lette lastebiler.


== Varianter ==


==== Det svenske forsvaret ====
Det svenske forsvaret hadde mange forskjellige utstyrsvarianter tilpasset spesifikk bruk.


==== Sivile ====
På det sivile markedet kunne de for eksempel bli brukt som brannbiler og av kraftlag.


==== Malaysia ====
I Malaysia ble det levert en høyrestyrt variant som ble brukt av politiet og på det sivile markedet.


==== Prototyper ====


==== 6x6 ====
Amfibisk tgb 13. I 1972-73 ble det laget 5 prototyper i prosjekt 4142. Disse var en variant av tgb 13 med luftinntak og eksos rett over motoren og fremdrift med vannjet i tillegg til hjuldrift. Modellen ble ikke produsert på grunn av høye kostnader.


==== 8x8 ====
Versjon med 4 aksler, det ble bygget én prototype som senere ble demontert. Youtube


== Data ==
Topphastighet: ca. 125 km/t for C303. Topphastighet C304 og 306 vil være noe lavere på grunn av høyere utveksling.
Motoreffekt: 117 hk ved 4200 o/min.
Dreiemoment: 224 Nm ved 2500 o/min.
Vekt: tørrvekt og maks totalvekt for forsvarets biler
C303: 2400 kg, Maksimalvekt 3300 kg
C304: 2820 kg, Maksimalvekt 4400 kg
C306: 3390 kg, Maksimalvekt 5700 kg
Dimensjoner: Lengde x Bredde x Høyde
C303: 4,24 m x 1,93 m x 2,13 m
C304: 5,35 m x 1,93 m x 2,13 m
C306: 6,05 m x 2,14 m x 2,80 m
Motor: Volvo B30, 2,982 liter, 12 ventilers rekkesekser med og to enkle strombergforgassere.
Drivverk: Samtlige varianter har høy-lavserie, firhjulstrekk samt portalakslinger med differensialsperre. Forskjellene er hovedgirkasse og utveksling i akslinger.
C303: Firetrinns girkasse (ZF S4-18), utveksling i aksler: 5,99:1
C304: Firetrinns girkasse (ZF S4-18), utveksling i aksler: 7,09:1
C306: Femtrinns girkasse (ZF S5-18), utveksling i aksler: 7,55:1
Hjuloppheng: Bladfjærer foran og bak
Bremser: To-krets bremsesystem med bremsetromler foran og bak
Dekk: 9.00"×16"
Drivstofftank: 85 liter


== Referanser ==


== Eksterne lenker ==
Terrängbil 11/13 (svensk)
Spesifikasjoner (engelsk)
Spesifikasjoner c306
Volvo C303: The Original Volvo Cross Country (engelsk)